CELEX: 62019TN0884
Language: bg
Date: 2019-12-30 00:00:00
Title: Дело T-884/19: Иск, предявен на 30 декември 2019 г. — Folschette и др./Комисия

24.2.2020   
            
            
               BG
            
            
               Официален вестник на Европейския съюз
            
            
               C 61/58
            
         
      Иск, предявен на 30 декември 2019 г. — Folschette и др./Комисия
      (Дело T-884/19)
      (2020/C 61/74)
      Език на производството: френски
      
         Страни
      
      
         Ищци: Marc Folschette (Луделанж, Люксембург), Tetyana Grygorenko (Луделанж) и Professional Business Solutions SA (Луделанж) (представител: N. Bauer, адвокат)
      
         Ответник: Европейска комисия
      
         Искания
      
      Ищците молят Общия съд:
      
                  —
               
               
                  да допусне иска в настоящата му форма,
               
            
                  —
               
               
                  да го обяви за обоснован,
               
            
                  —
               
               
                  да обяви за ангажирана извъндоговорната отговорност на ответника,
               
            
                  —
               
               
                  да разпореди на ответника в съответствие с долупосочените искания да заплати на:
                  
                              —
                           
                           
                              г-н Marc Folschette общата сума от 219 210 EUR (с думи: двеста двадесет и четири хиляди двадесет и пет евро и деветдесет и пет цента);
                           
                        
                              —
                           
                           
                              г-н Tetyana Grygorenko общата сума от 75 000 EUR (с думи: седемдесет и пет хиляди евро);
                           
                        
                              —
                           
                           
                              акционерно дружество Professional Business Solutions SA общата сума от 500 000 EUR (с думи: петстотин хиляди евро);
                           
                        
            
                  —
               
               
                  ведно със законните лихви, предвидени в правото, считано от оправдателното решение на апелативния съд от 11 януари 2017 г., или алтернативно, считано от настоящия иск до пълното изплащане;
               
            
                  —
               
               
                  да осъди ответника за заплати съдебните разноски по производството;
               
            
                  —
               
               
                  да запази на ищците всички други права, правни средства и искове.
               
            
         Основания и основни доводи
      
      В подкрепа на иска си ищците изтъкват едно-единствено основание, изведено от достатъчно съществено нарушение на норма на европейското право, с която се предоставят права на частноправните субекти. Ищците упрекват Европейската служба за борба с измамите (OLAF), която е служба на Европейската комисия, че е нарушила съзнателно и по достатъчно съществен начин няколко норми на европейското право, при сериозно и явно превишаване на границите, наложени на нейното право на преценка. Всъщност OLAF не изпълнила задължението си за зачитане на презумпцията за невиновност, нито законовото си задължение да търси доказателства в полза на и срещу засегнатото лице и да прекрати разследването, ако то не доведе до откриването на обвинителни доказателства. Тези нарушения са пряка причина за сигурна, пряка и действителна вреда на ищците, чието поправяне те претендират на основание членове 340 ДФЕС и 268 ДФЕС.